Ալլուշ անդրադարձաւ ահաբեկչական յարձակումներու հետեւանքով Հալէպի կրած վնասներուն, ապա` վերանորոգման ծրագիրներուն, Սուրիոյ Նախագահ Պաշշար ալ Ասատի գլխաւորութեամբ եւ Սուրիական բանակի հաւատաւոր զինուորներուն շնորհիւ, որոնք երկրի ծանր պայմաններուն մէջ բազմաթիւ զոհեր տուին: Ապա ան Հրաւիրեց Հալէպի նահանգապետը` իր խօսքը արտասանելու: Հուսէյն Տիապ անդրադարձաւ Հայաստան Սուրիա փոխ գործակցութեան, անոնց եղբայրական ու պատմական յարաբերութիւններուն, որմէ ծնունդ կ՛առնեն Գործարար Խոհուրդի նոր ծրագիրները: Ան յիշեց Հայաստանի առաջին նախագահիլ այցելութիւնը Սուրիա 1992-ին, Դամասկոսի դեսպանատան եւ Հալէպի հիւպատոսարանի հաստատումը, Հայաստանի ներկայ նախագահին եւ տարբեր պատուիրակութիւններուն այցելութիւնը, այնուհետեւ լուսարձակի տակ առաւ ներկայիս երկու երկիրներու տնտեսական համագործակցութիւնն ու հետագայ ծրագիրները: